26-ը ապրիլի, 2017թ., Երևան: ՄԱԿ-ի մանկական հիմնադրամի (ՅՈՒՆԻՍԵՖ) հայաստանյան գրասենյակը և ՀԲԸՄ Հայաստանն այսօր Երևանում փոխըմբռնման հուշագիր ստորագրեցին՝ միավորելով ջանքերը տեղական համայնքների զարգացման գործում սփյուռքի ներգրավվածությունը խթանելու համար: Ծրագիրն իրականացվելու է Together4Armenia (միասին հանուն Հայաստանի) վեբ-հարթակի (www.Together4Armenia.am) միջոցով: Նորարար այս հարթակը հնարավորություն է ընձեռում սփյուռքի համապատասխան ոլորտների փորձագետների գիտելիքներն ու հմտությունները փոխանցել տեղական համայնքներին և քաղաքացիական հասարակական կազմակերպությունների (ՔՀԿ) ներկայացուցիչներին: